ai4bharat/Pralekha huggingface dataset:
పర్యావరణం, అడవులు, మరియు వాతావరణ మార్పు మంత్రిత్వ శాఖ
పర్యావరణ పరమైన సహకారం అంశంలో బిఆర్ఐసిఎస్  దేశాల మధ్య అవగాహనపూర్వక ఒప్పంద ప్రతానికి ఆమోదం తెలిపిన మంత్రివర్గం
పర్యావరణ సంబంధ సహకారం అంశం పై బిఆర్ఐసిఎస్  దేశాల మధ్య సంతకాలు జరిగిన ఒక అవగాహనపూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం ఎక్స్-పోస్ట్ ఫాక్టో ఆమోదాన్ని తెలిపింది. ఈ ఎంఒయు పై దక్షిణ ఆఫ్రికా లోని జోహాన్స్ బర్గ్ లో 2018వ సంవత్సరం జులై లో 10వ బ్రిక్స్ శిఖర సమ్మేళనం జరిగిన సందర్భంగా సంతకాలయ్యాయి.
దిగువన పేర్కొన్న అంశాల పై సహకారం అవసరమని ఈ ఎంఒయు గుర్తించింది:
ఎ) వాయు సంబంధమైన నాణ్యత;
బి) జలం;
సి) జీవ వైవిధ్యం;
డి) జల, వాయు పరివర్తన;
ఇ) వ్యర్థాల నిర్వహణ;
ఎఫ్) సుస్థిర అభివృద్ధి మరియు సుస్థిరాభివృద్ధి లక్ష్యాలకై నిర్దేశించుకొన్న 2030వ సంవత్సరపు కార్యాచరణ ప్రణాళిక ను అమలు చేయడం; ఇంకా
జి) భాగస్వామ్య పక్షాలు అంగీకారం తెలిపే మేరకు సహకారానికి ఉద్దేశించినటువంటి ఇతర రంగాలు.
ఈ ఎంఒయు పర్యావరణ పరిరక్షణ, ఇంకా ప్రాకృతిక వనరుల నిర్వహణ రంగం లో సమానత్వం, ఆదాన ప్రదానం మరియు పరస్పర ప్రయోజనాల ప్రాతిపదికన ప్రతి ఒక్క దేశం లో అమలయ్యే శాసనాలు, న్యాయ నిబంధనల వెలుగు లో బిఆర్ఐసిఎస్ దేశాల మధ్య సన్నిహిత, దీర్ఘకాలిక సహకారం నెలకొనడానికి, అలాగే ఆ విధమైనటువంటి సహకారం పెంపొందడానికి వీలు కల్పిస్తుంది.
పర్యావరణ పరమైన సమస్యలు పెరుగుతూ ఉండడమనేది ఏ ఒక్క దేశానికో పరిమితం కాకుండా యావత్తు భూ గ్రహానికే ఒక పెను సవాలు ను రువ్వుతోంది. పర్యావరణం యొక్క పరిరక్షణ దిశ గా ప్రపంచం లో 40 శాతానికి పైగా జనాభా నివసిస్తున్న అయిదు ప్రధాన దేశాలు.. బ్రెజిల్, రష్యా, భారతదేశం, చైనా ,ఇంకా దక్షిణ ఆఫ్రికా ల యొక్క బాధ్యత ను ఈ ఎంఒయు గుర్తిస్తోంది.
ఈ అవగాహనపూర్వక ఒప్పందం మెరుగైన పర్యావరణ రక్షణ, ఉత్తమమైన పరిరక్షణ లతో పాటు జల, వాయు పరివర్తన ను మెరుగైన పద్ధతి లో నిర్వహించడం, ఇంకా వన్య ప్రాణి పరిరక్షణ/సంరక్షణ లకు చక్కని మార్గాన్ని అభివృద్ధి చేయడం లో అత్యధునాతన సాంకేతికత లను తీసుకు రాగలదని ఆశించడం జరిగింది. బ్రిక్స్ దేశాల్లోని ప్రభుత్వ మరియు ప్రైవేటు రంగాల ద్వారా ఉత్తమమైన పద్ధతులు, సాంకేతిక పరిజ్ఞానం తో పాటు, విశేష అనుభవాల ను ఒక దేశం తో మరొక దేశం పంచుకొనేందుకు ఈ ఎంఒయు ఆస్కారం కల్పించనుంది. అలాగే, సుస్థిరాభివృద్ధి కి, పర్యావరణ పరిరక్షణ కు కూడా ఇది తోడ్పాటును అందించగలుగుతుంది. పరస్పర ప్రయోజనాలు ముడిపడినటువంటి రంగాల లో పథకాలను అమలు పరచే అవకాశాన్ని కూడా ఈ అవగాహనపూర్వక ఒప్పందం కల్పించనుంది.
(
రహదారి రవాణా, హైవేల మంత్రిత్వ శాఖ
భారత్ ఎన్ సి ఏ పి ని శ్రీ నితిన్ గడ్కరీ ప్రారంభించారు.
సురక్షితమైన కార్ల కొనుగోలు లో మెరుగైన ఎంపిక చేసుకునేందుకు మా వినియోగదారులను శక్తివంతం చేసే దిశగా ఇది ఒక మైలురాయి: శ్రీ గడ్కరీ
భారత్ ఎన్ సి ఏ పి మరియు ఏ ఐ ఎస్ - 197 కొత్త భద్రతా విధానం తయారీదారులు మరియు వినియోగదారులకు పరస్పర విజయం: శ్రీ గడ్కరీ
కార్యక్రమం 1 అక్టోబర్ 2023 నుండి ప్రారంభమవుతుంది
భారతదేశంలోని 3.5-టన్నుల వాహనాలకు వాహన భద్రతా ప్రమాణాలను పెంచడం ద్వారా రహదారి భద్రతను పెంచే లక్ష్యంతో కేంద్ర రోడ్డు రవాణా మరియు రహదారుల మంత్రి శ్రీ నితిన్ గడ్కరీ ఈరోజు న్యూఢిల్లీలో భారత్ కొత్త కార్ అసెస్మెంట్ ప్రోగ్రామ్ ని ప్రారంభించారు.
సమావేశాన్ని ఉద్దేశించి ఆయన మాట్లాడుతూ సురక్షితమైన కార్ల కొనుగోలులో మెరుగైన ఎంపిక చేసుకునేందుకు మా వినియోగదారులను శక్తివంతం చేసేందుకు ఇది ఒక ముందడుగు అని అన్నారు.
భారతదేశంలోని వాహనాల భద్రత మరియు నాణ్యతను కూడా భారత్ ఎన్ సి ఏ పి మెరుగ్గా పెంచుతుందని, అదే సమయంలో సురక్షితమైన వాహనాలను తయారు చేసేందుకు ఓ ఈ ఎంల మధ్య ఆరోగ్యకరమైన పోటీని ప్రోత్సహిస్తుందని శ్రీ గడ్కరీ అన్నారు. భారత్ ఎన్ సి ఏ పి మరియు ఏఐఎస్-197 క్రింద కొత్త భద్రతా పాలన తయారీదారులు మరియు వినియోగదారులకు పరస్పర విజయం మరియు మన పౌరుల ప్రాణాలను రక్షించడానికి మరియు మన ఆటోమొబైల్ పరిశ్రమను ప్రపంచంలోనే ప్రధమ ఆటో తయారీ కేంద్రంగా మార్చడానికి ఒక ముఖ్యమైన అడుగు అని ఆయన అన్నారు.
ఎం 1 కేటగిరీకి చెందిన 3.5 టీ జి వి డబ్ల్యూ కంటే తక్కువ వున్న మోటారు వాహనాలను ఆమోదించటానికి ఈ ప్రోగ్రామ్ వర్తిస్తుంది. ఇది ఒక స్వచ్ఛంద ప్రోగ్రామ్, ఇందులో ఇచ్చిన మోడల్ యొక్క బేస్ వేరియంట్లు పరీక్షించబడతాయి.
ఈ కార్యక్రమం 1 అక్టోబర్ 2023 నుండి ప్రారంభమవుతుంది. ఆటోమోటివ్ ఇండస్ట్రీ స్టాండర్డ్ 197 ఆధారంగా ఉంటుంది.ఆటోమోటివ్ ఇండస్ట్రీ పోటీ వినియోగదారులలో అవగాహన పెంచడానికి దారితీసే మెరుగైన భద్రత పర్యావరణ వ్యవస్థను రూపొందించడం ప్రోగ్రామ్ లక్ష్యం. క్రాష్ టెస్ట్ పరిస్థితుల్లో వాహన పనితీరుపై తులనాత్మక అంచనా వేయడం ద్వారా వినియోగదారులు సమాచారంతో కూడిన నిర్ణయం తీసుకోవచ్చు.
ఎన్ సి ఏ పి ప్రపంచ భద్రతా ప్రమాణాలతో వాహనాలను తయారు చేయడానికి ఓ ఈ ఎం లకు అవకాశాన్ని అందిస్తుంది. ఈ కార్యక్రమాన్ని సెంట్రల్ ఇన్స్టిట్యూట్ ఆఫ్ రోడ్ ట్రాన్స్పోర్ట్ నిర్వహిస్తుంది. ఈ కార్యక్రమం వాటాదారుల సంప్రదింపుల ఆధారంగా రూపొందించబడింది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
పెన్షనర్ల కోసం సమగ్ర పోర్టల్!
పెన్షన్-పెన్షనర్ల సంక్షేమ శాఖ  నిర్వహించిన రెండు రోజుల బ్యాంకర్ల అవగాహనా కార్యక్రమం ఉదయపూర్లో జరిగింది. 2022 జూన్ 20, 21వ తేదీల్లో ఈ కార్యక్రమం జరిగింది. పెన్షన్ సంబంధిత కార్యకలాపాలను చూసే భారతీయ స్టేట్ బ్యాంకు  ఉత్తర ప్రాంతీయ అధికారులకోసం ఈ కార్యక్రమం నిర్వహించారు.
కేంద్రప్రభుత్వ పెన్షనర్ల పెన్షన్ పంపిణీకి సంబంధించిన విధాన సంస్కరణలు, డిజిటైజేషన్ ప్రక్రియ తదితర అంశాలపై డి.ఒ.పి.పి.డబ్ల్యు. అధికారుల బృందం తరగతులు నిర్వహించింది. ఎస్.బి.ఐ. క్షేత్రస్థాయి అధికారులకు సమాచారాన్ని నవీకరించే లక్ష్యంతో ఈ కార్యక్రమాన్ని నిర్వహించారు. పెన్షనర్లకు సంబంధించిన ఆదాయం పన్ను వ్యవహారాలు, వార్షిక జీవన ప్రమాణ పత్రాలను సమర్పించేందుకు డిజిటల్ మార్గాల గురించి ప్రత్యేక సమావేశాలను నిర్వహించారు. ఈ సందర్భంగా సెంట్రల్ పెన్షన్ అక్కౌంటింగ్ కార్యాలయానికి చెందిన పెన్షన్ల విభాగం చీఫ్ కంట్రోలర్ మాట్లాడుతూ, పెన్షనర్ల సమస్యలకు కారణాలేమిటో వివరించారు. సమస్యల పరిష్కారానికి బ్యాంకర్లు తీసుకోవలసిన చర్యలను కూడా సూచించారు.
పెన్షనర్లకు నిర్విరామంగా, నిరాటంకంగా సేవలందించేందుకు వీలుగా, డి.ఒ.పి.పి.డబ్ల్యు.ను ఎస్.బి.ఐ. ప్రస్తుత పోర్టళ్లను అనుసంధానిస్తూ పెన్షనర్లకోసం ఒక సమగ్రమైన పోర్టల్ను తక్షణం ఏర్పాటు చేయాలని ఈ సమావేశంలో నిర్ణయించారు.
భారత ప్రభుత్వం అందించే సంక్షేమ కార్యక్రమాల ప్రయోజనాలు సక్రమంగా బట్వాడా కావాలంటే, క్షేత్రస్థాయి అధికారులకు, పెన్షనర్లకు తగిన అవగాహన కల్పించడం చాలా అవసరం. డిజిటల్ జీవన ప్రమాణ పత్రం కోసం పెన్షనర్ ముఖ ధ్రువీకరణ ప్రక్రియలో సాంకేతిక పరిజ్ఞానం పాత్ర గురించి బ్యాంకులు తమ ప్రకటనల ద్వారా విస్తృతంగా అవగాహన కల్పించాల్సి ఉంటుంది. ఇక క్షేత్రస్థాయి అధికారులు, పెన్షనర్లు ఎదుర్కొనే సమస్యలను పరిష్కరించేందుకు డి.ఒ.పి.పి.డబ్ల్యు. విధానపరమైన చర్యలు తీసుకుంటుంది. డిజిటల్ జీవన ప్రమాణ పత్రం, ముఖ ధ్రువీకరణ సాంకేతిక పరిజ్ఞానం వంటివి జీవన ప్రమాణ పత్రాల సమర్పణ ప్రక్రియలో పెనుమార్పులకు దోహదపడతాయి. పెన్షనర్లకు, బ్యాంకర్లకు ఇవి ఎంతగానో ఉపయోగపడతాయి. ఇలాంటి అవగాహనా కార్యక్రమాలు బ్యాంకు అధికారులకు తమ సామర్థ్యాల నిర్మాణంలో ఎంతగానో దోహదపడతాయి.
కేంద్రీయ పెన్షన్ ప్రాసెసింగ్ కేంద్రాలకు, వివిధ బ్యాంకుల్లో పెన్షన్ సంబంధిత పనులను నిర్వర్తించే క్షేత్రస్థాయి సిబ్బందికి నిర్వహించే అనేక అవగాహనా కార్యక్రమాల పరంపరంలో భాగంగా ఈ తొలి కార్యక్రమం నిర్వహించారు. ఇలాంటి కార్యక్రమాల ద్వారా పెన్షనర్ల ‘సౌకర్య జీవనం’ విస్తృతం చేయాలన్న లక్ష్యం చాలావరకు సాధ్యమవుతుందని భావిస్తున్నారు. దేశవ్యాప్తంగా క్షేత్రస్థాయి సిబ్బంది అంతటికీ వర్తించేలా ఎస్.బి.ఐ. సహకారంతో ఇలాంటి అవగాహనా కార్యక్రమాలను నాలుగింటిని దేశవ్యాప్తంగా నిర్వహిస్తారు. అదే పద్ధతిలోనే పెన్షన్లను బట్వాడా చేసే బ్యాంకుల సహకారంతో అవగాహనా కార్యక్రమాలను 2022-23వ సంవత్సరంలోనే నిర్వహిస్తారు.
ఉదయపూర్లో నిర్వహించిన రెండు రోజుల బ్యాంకర్ల అవగాహనా కార్యక్రమం జూన్ 21న ముగిసింది. డి.ఒ.పి.పి.డబ్ల్యు. సంయుక్త కార్యదర్శి సంజీవ్ ఎన్. మాథుర్ ముగింపు ప్రసంగం చేశారు.పెన్షనర్ల ‘సౌకర్య జీవనం’ లక్ష్యంగా క్రియాశీలక మార్పులు చేసేందుకు అవసరమైన విధాన చర్యలపై బ్యాంకు అధికారుల అభిప్రాయాలను కూడా ఈ కార్యక్రమంలో సేకరించారు. దేశం ఉత్తరాది కేంద్రీయ సెంట్రల్ ప్రాసెసింగ్ కేంద్రాలు, పెన్షన్ బ్రాంచీలకు చెందిన 50మంది అధికారులకు పార్టిసిపేషన్ సర్టిఫికెట్లను కూడా ముగింపు కార్యక్రమంలో ప్రదానం చేశారు
<><><>
(Visitor Counter : 99
ఉక్కు మంత్రిత్వ శాఖ
ఉక్కు కేంద్ర ప్రభుత్వ రంగ సంస్థల మూలధన వ్యయం -CAPEX జాతీయ ఉక్కు విధాన లక్ష్యాన్ని సాధించడానికి ప్రణాళికలను సమీక్ష చేసిన కేంద్ర ఉక్కు మంత్రి
2021-22 ఆర్థిక సంవత్సరంలో స్టీల్ CPSE చేసిన మూలధన వ్యయం ని సమీక్షించడానికి ప్రస్తుత సంవత్సర-2022-23నికి CAPEX లక్ష్యాలను సాధించడానికి CPSEల ప్రణాళికలను అంచనా వేయడానికి కేంద్ర ఉక్కు మంత్రి శ్రీ రామ్ చంద్ర ప్రసాద్ సింగ్ ఈరోజు సమావేశానికి అధ్యక్షత వహించారు.. ఉక్కు సంబంధించిన కేంద్ర ప్రభుత్వ రంగ సంస్థల అధినాయకులు SAIL, NMDC, RINL, KIOCL, MOIL, MECON ఉక్కు మంత్రిత్వ శాఖ సీనియర్ అధికారులు సమావేశానికి హాజరయ్యారు.
ఉక్కు ఉత్పత్తి సామర్ద్యాన్ని పెంపొందించడానికి, పాత ప్లాంట్ పరికరాలను ఆధునిక రించడానికి భవిష్యత్తు కోసం పర్యావరణ సమర్థవంతమైన సాంకేతిక పరిజ్ఞానాన్ని తీసుకోవడానికి సకాలంలో మూలధన వ్యయం ప్రాముఖ్యతను ఉక్కు మంత్రి నొక్కి చెప్పారు. ఎటువంటి ఖర్చులు భారత ఆర్థిక వ్యవస్థకు ఒక పూరకాన్ని కూడా అందిస్తాయి. ఆర్ధిక సంవత్సరం 2021-22లో కేంద్ర ప్రభుత్వ రంగ ఉక్కు సంస్థల ద్వారా CAPEX ఖర్చు రూ. 10,038 కోట్లు, ఇది రూ.. 2020-21 ఆర్థిక సంవత్సరానికి 7266.70 కోట్లు క్యాపెక్స్ కంటే 38% పెరుగుదల.
స్టీల్ CPSEలకు సంబంధించి ఆర్ధిక సంవత్సరం 2022-23కి CAPEX లక్ష్యం రూ. 1,3156.46 కోట్లు. కేంద్ర ఉక్కు మంత్రి CPSEలు తమ నెలవారీ మూలధన వ్యయం ప్రణాళికలకు కట్టుబడి ఉండాలని సమయానుకూలంగా అమలు చేయడం వార్షిక లక్ష్యాన్ని నిర్ణీత సమయంలో విజయవంతంగా సాధించడం కోసం ప్రాజెక్టులను నిశితంగా పర్యవేక్షించాలని సూచించారు. ఆర్ధిక సంవత్సరం 2022-23 కోసం CAPEX లక్ష్యాలను సాధిస్తామని స్టీల్ CPSEల CMD లు హామీ ఇచ్చారు.
సమీక్ష సందర్భంగా, జాతీయ ఉక్కు విధానం  2017 కింద CPSEల ప్రణాళికలపై కూడా చర్చలు జరిగాయి, ఎందుకంటే ఇది భారతదేశంలో ప్రపంచవ్యాప్తంగా పోటీ ఉక్కు పరిశ్రమను సృష్టించడానికి నాంది . NSP 2017 300 మిలియన్ టన్నుల ఉక్కు తయారీ సామర్థ్యాన్ని 158 కిలోల తలసరి వినియోగాన్ని ఊహించింది. అయినప్పటికీ, మహమ్మారి ప్రభావ కాలంలో భారత ఉక్కు రంగం గత ఐదేళ్లలో 16.29 MTPA సామర్థ్యాన్ని జోడించి 154.27 MTPA సామర్థ్యాన్ని చేరుకుంది. ప్రస్తుత అంచనాల ఆధారంగా ప్రభుత్వం 2030-31 నాటికి 300 MTPA సామర్థ్యాన్ని చేరుకోగలదని విశ్వసిస్తోంది. కెపాసిటీ విస్తరణలో ఎక్కువ భాగం బ్రౌన్ ఫీల్డ్ ద్వారా వస్తుంది 2025-30 నాటికి కొంత గ్రీన్ఫీల్డ్ విస్తరణ నుంచి రావచ్చు.
జాతీయ ఉక్కు విధానం NSP – 2017కి అనుగుణంగా తమ మూలధన ప్రాజెక్టులను వివేకంతో ప్లాన్ చేసుకోవాలని మంత్రి ఉక్కు ఉత్పత్తి సంస్థలకు ఆదేశాలు ఇచ్చారు. వాటి సామర్థ్యం ప్రస్తుత స్థాయి నుంచి 80% పెరిగి 2030-31 నాటికి 45 MTPAకి చేరుకునేలా చూసేందుకు, ప్రస్తుత స్థాయి దాదాపు 25 MTPA. కేంద్ర ప్రభుత్వ రంగ సంస్థలు ఊహించిన సామర్థ్య విస్తరణకు కట్టుబడి ఉండేలా తమ భవిష్యత్ ప్రణాళికలలో గత ప్రస్తుత విస్తరణ ప్రాజెక్టుల నుంచి నేర్చుకున్న వాటిని పొందుపరచడానికి తగిన చర్యలు తీసుకోవాలని మంత్రి నొక్కి చెప్పారు.
కేంద్ర ఉక్కు శాఖ మంత్రి శ్రీ రామ్ చంద్ర ప్రసాద్ సింగ్ ఉక్కు CPSE ల ముఖ్య కార్యనిర్వహణాధికారుల్ని తమ అన్వేషణ నైపుణ్యాన్ని పెంపొందించుకోవాలని, వాతావరణ సమస్యలు దృష్టిలో ఉంచుకుని సామర్థ్య పెంపుదలకు కృషి చేయాలని పర్యావరణ అనుకూల ఉక్కు ఉత్పత్తి కి కృషి చేయాలని, 'అమృత్ కాల్',' కోసం ప్రణాళికలు సిద్ధం చేయాలని ఆదేశించారు. భవిష్యత్ అవసరాల కోసం నైపుణ్యాన్ని తిరిగి ఆవిష్కరించడం అభివృద్ధి చేయడం తదనుగుణంగా వారి నైపుణ్యం గల రోడ్ మ్యాప్లను సిద్ధం చేయడం మార్కెట్లో పోటీతత్వాన్ని దృష్టిలో ఉంచుకుని వారి ప్రాధాన్యాలను వైవిధ్య పరచడం ముఖ్యమని అన్నారు.
ప్రధాన మంత్రి కార్యాలయం
జమ్ము & కశ్మీర్ ప్రజల పట్ల ప్రభుత్వాని కి ఉన్నటువంటి విశ్వాసం మరియు కర్తవ్యం పై ఆధారపడి 370వ అధికరణం యొక్క రద్దు చేయడమైందన్న ప్రధాన మంత్రి
రాష్ట్రపతి ప్రసంగాని కి ధన్యవాదాలు తెలిపే తీర్మానం పై లోక్ సభ లో ఆయన సమాధానమిచ్చారు
జమ్ము & కశ్మీర్ ను దేశం లోని మిగతా ప్రాంతాల తో సంపూర్ణం గా ఏకీకృతం చేసేందుకు రాజ్యాంగ 370వ అధికరణం యొక్క రద్దు బాట పరచిందని ప్రధాన మంత్రి శ్రీ నరేంద్ర మోదీ అన్నారు.
రాష్ట్రపతి ప్రసంగాని కి ధన్యవాదాలు తెలిపే తీర్మానం పై శ్రీ నరేంద్ర మోదీ ఈ రోజు న లోక్ సభ లో సమాధానాన్ని ఇచ్చారు.
జమ్ము, కశ్మీర్ ను భారతదేశ కిరీటం గా ప్రధాన మంత్రి అభివర్ణించారు. జమ్ము, కశ్మీర్ యొక్క వాస్తవిక గుర్తింపు, దాని యొక్క సూఫీ సంప్రదాయం లోన అన్ని విశ్వాసాల పట్ల దాని సమానత్వ వైఖరి లో ఇమిడి ఉన్నట్లు ఆయన పేర్కొన్నారు.
ఈ ప్రాంతాన్ని వెనుకపట్టునే వదలివేయజాలము, ఈ ప్రాంతాన్ని తుపాకులు, బాంబులు, హింస, మరియు వేర్పాటువాదాల తో సతమతమైనటువంటి ఒక ప్రాంతం గా మాత్రమే ప్రస్తావించజాలము అని ప్రధాన మంత్రి అన్నారు.
1990వ సంవత్సరం జనవరి 19వ తేదీ ని గురించి ప్రధాన మంత్రి ప్రస్తావిస్తూ, చాలా మంది ప్రజలు వారిని జమ్ము, కశ్మీర్ నుండి గెంటివేసిన కారణం గా వారి యొక్క గుర్తింపు ను కోల్పోవలసి వచ్చిందని చెప్పారు.
ప్రధాన మంత్రి తన దీర్ఘ సమాధానం లో ఆ ప్రాంతాన్ని పట్టి పీడిస్తున్న పరిస్థితి ని గురించి విపులం గా వివరించారు. రాజ్యాంగ 370వ అధికరణాన్ని జమ్ము, కశ్మీర్ ప్రజల పట్ల పరిపూర్ణ నమ్మకం తో రద్దు చేయడం జరిగిందని, మరి ఆ ప్రాంతాన్ని అభివృద్ధి పరచే ప్రక్రియ శరవేగం గా సాగుతోందని ఆయన అన్నారు.
ఆ ప్రాంతం పై విధించిన ఆంక్షల ను క్రమం గా తొలగించడం జరుగుతోందని ప్రధాన మంత్రి తెలిపారు. కేంద్ర పాలిత ప్రాంతం లోని వివిధ ప్రాంతాల కు కేంద్ర మంత్రులు వెళ్తూ ప్రజల వద్ద నుండి ప్రత్యక్ష స్పందనల ను ఆలకిస్తున్నారని, ఆ ప్రతిస్పందనల ప్రాతిపదిక న ప్రభుత్వం తప్పక కార్యాచరణ కు పూనుకొంటుందని ప్రధాన మంత్రి అన్నారు.
జమ్ము, కశ్మీర్ ప్రజల సంక్షేమం కోసం మరియు ఆ ప్రాంత సర్వతోముఖ అభివృద్ధి కోసం కృషి చేసేందుకు తన ప్రభుత్వం వచన బద్ధురాలై ఉందని ప్రధాన మంత్రి అన్నారు.
లద్దాఖ్ ను నిష్ప్రభావ కేంద్ర పాలిత ప్రాంతం గా తీర్చిదిద్దడం జరుగుతుందని ప్రధాన మంత్రి తెలిపారు.
ఆర్థిక మంత్రిత్వ శాఖ
లూథియానాకు చెందిన ఇద్దరు ప్రధాన రియల్ ఎస్టేట్ డెవలపర్లపై ఆదాయపు పన్ను శాఖ సోదాలు నిర్వహిస్తోంది
ఆదాయపు పన్ను శాఖ 16.11.2021న లూథియానాకు చెందిన ఇద్దరు ప్రధాన రియల్ ఎస్టేట్ డెవలపర్లపై శోధన మరియు స్వాధీనం కార్యకలాపాలను ప్రారంభించింది. లూథియానాలోని దాదాపు 40 ప్రాంగణాల్లో శోధన జరిగింది.
రెండు గ్రూపుల యొక్క ఈ శోధన మరియు జప్తు కార్యకలాపాల నుండి వెలువడే ప్రధాన అన్వేషణ ఏమిటంటే..ఆస్తి లావాదేవీలపై డబ్బు ద్వారా ఈ గ్రూపులు ఖాతాలో లేని నగదును స్వీకరించడం. సెర్చ్ ప్రొసీడింగ్స్ సమయంలో కొన్ని ఆస్తులకు సంబంధించి ‘అగ్రిమెంట్ టు సేల్’,  అనే డాక్యుమెంటరీ ఆధారాలు కనుగొనబడ్డాయి మరియు స్వాధీనం చేసుకున్నాయి. ప్లాట్ యొక్క రిజిస్టర్డ్ సేల్ డీడ్లో వెల్లడించిన పరిశీలనతో పోలిస్తే ప్లాట్ల కోసం 'విక్రయానికి ఒప్పందం' చాలా ఎక్కువ మొత్తం/రేటుతో అమలు చేయబడిందని ఈ పత్రాలు సూచిస్తున్నాయి. ఇంకా లూజ్ షీట్లు, నిర్దిష్ట ఆస్తి లావాదేవీల ఆన్-మనీ రసీదును చూపించే ఎక్సెల్ షీట్లు, సాఫ్ట్ డేటా, సంబంధిత వ్యక్తుల మొబైల్ ఫోన్ల నుండి చాట్లు మొదలైన నేరారోపణ పత్రాలు కూడా రికవరీ చేయబడ్డాయి. ఈ సాక్ష్యాధారాల యొక్క ప్రాథమిక విశ్లేషణ ఆస్తి లావాదేవీలపై ఆన్-మనీ ద్వారా లెక్కించబడని నగదు యొక్క రసీదుని స్పష్టంగా సూచిస్తుంది. అంతేకాకుండా, ఆన్-మనీ రసీదుకు మద్దతు ఇచ్చే కొన్ని ఇతర ధృవీకరించే ఆధారాలు కూడా సేకరించబడ్డాయి.
కీలక వ్యక్తుల్లో ఒకరి నివాస గృహ నిర్మాణానికి లెక్కల్లో చూపని నగదు ఖర్చు చేసినట్లు కూడా దర్యాప్తులో వెల్లడైంది.
ఒక గ్రూపులో, భూమిని విక్రయించేవారికి చేసిన చెల్లింపులు మొదలైన వాటికి సంబంధించి మూలం వద్ద పన్ను మినహాయింపు నిబంధనలకు సంబంధించిన డిఫాల్ట్లు గుర్తించబడ్డాయి.
సోదాల్లో లెక్కల్లో చూపని సుమారు రూ.లక్ష నగదు స్వాధీనం చేసుకున్నారు.రూ. 2.00 కోట్ల విదేశీ మారక ద్రవ్యంతోపాటు, వివరించలేని ఆభరణాలు సుమారు రూ. 2.30 కోట్లు గుర్తించబడ్డాయి.
తదుపరి విచారణలు పురోగతిలో ఉన్నాయి.
హోం మంత్రిత్వ శాఖ
యుటి ఉద్యోగుల కు సెల్ఫ్- ఫైనాన్సింగ్ హౌసింగ్ స్కీము లో భాగం గా 3930 మంది అలాటీ లకు అపార్ట్ మెంట్ ల నిర్మాణం కోసం చండీగఢ్ హౌసింగ్ బోర్డు కు భూమి కేటాయింపు ప్రతిపాదన కు ఆమోదం తెలిపిన మంత్రివర్గం
యుటి ఉద్యోగుల కు సెల్ఫ్- ఫైనాన్సింగ్ హౌసింగ్ స్కీము లో భాగం గా 3930 మంది అలాటీ లకు అపార్ట్ మెంట్ లను నిర్మించేందుకుగాను చండీగఢ్ హౌసింగ్ బోర్డు కు భూమి కేటాయించాలన్న ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
అంశాలవారీ వివరాలు:
చండీగఢ్ పాలనయంత్రాంగ ఉద్యోగుల కోసం ‘‘సెల్ఫ్- ఫైనాన్సింగ్ హౌసింగ్ స్కీమ్- 2008’’ పేరు తో ఒక పథకానికి చండీగఢ్ పాలనయంత్రాంగం ఆమోదముద్ర వేసింది. దీనికి అనుగుణంగా, యుటి ఉద్యోగుల కోసం 3930 నివాస యూనిట్ లను నిర్మించడానికి మొత్తం 73.3 ఎకరాల భూమి ని కేటాయించడమైంది. ఇందులో 11.8 ఎకరాల భూమి ఇప్పటికే చండీగఢ్ హౌసింగ్ బోర్డు స్వాధీనం లో ఉంది. ప్రస్తుత ప్రతిపాదన లో, 61.5 ఎకరాల ప్రభుత్వ భూమి ని చండీగఢ్ హౌసింగ్ బోర్డు కు కేటాయించవలసివుంది.
చండీగఢ్ హౌసింగ్ బోర్డు ను పైన పేర్కొన్న పథకం అమలుకుగాను నోడల్ ఏజెన్సీగా నియమించడమైంది. దీని ప్రకారం, చండీగఢ్ హౌసింగ్ బోర్డు ‘‘సెల్ఫ్- ఫైనాన్సింగ్ హౌసింగ్ స్కీమ్’’ పేరు తో చండీగఢ్ పాలనయంత్రాంగ ఉద్యోగుల కోసం ఒక పథకాన్ని 99 సంత్సరాల పాటు లీజ్ హోల్డ్ ప్రాతిపదికన 2008వ సంవత్సరం లో ప్రకటించింది.
ప్రధాన ప్రభావం:
ప్రస్తుత ప్రతిపాదన చండీగఢ్ పాలనయంత్రాంగ ఉద్యోగులకు ఫ్లాట్ ల నిర్మాణానికి ఉద్దేశించింది కావడం తో, ఈ ప్రోజెక్టు ఖజానా పై భారాన్ని వేయకుండానే ప్రత్యక్షం గా, పరోక్షం గా ఉపాధి అవకాశాలను కల్పించగలుగుతుంది. ఇంజినీర్ లకు సైతం ఉద్యోగ అవకాశాలు లభించే ఆస్కారం ఉంది.
(
మహిళా, శిశు అభివృద్ధి మంత్రిత్వ శాఖ
పిల్లల సంక్షేమం కోసం రూపొందించిన పిఎం కేర్స్ పథకం 28 ఫిబ్రవరి, 2022 వరకు పొడిగింపు
పిల్లల సంక్షేమం కోసం రూపొందించిన పిఎం కేర్స్ పథకాన్ని 28 ఫిబ్రవరి, 2022 వరకు అమలు చేయాలని కేంద్ర మహిళా మరియు శిశు అభివృద్ధి మంత్రిత్వ శాఖ నిర్ణయించింది. పథకం గడువును 28 ఫిబ్రవరి, 2022 వరకు పొడిగిస్తూ మహిళా మరియు శిశు అభివృద్ధి మంత్రిత్వ శాఖ ఉత్తర్వులు జారీ చేసింది. ఈ పథకాన్ని 31 డిసెంబర్ 2021 వరకు అమలు చేయాలని భావించారు. పథకం గడువును పొడిగిస్తూ తీసుకున్న నిర్ణయాన్ని మహిళా మరియు శిశు అభివృద్ధి మంత్రిత్వ శాఖ అన్ని రాష్ట్రాలు మరియు కేంద్రపాలిత ప్రాంతాల ముఖ్య కార్యదర్శులు/ కార్యదర్శులు, మహిళా మరియు శిశు అభివృద్ధి, సామాజిక న్యాయం సాధికారత విభాగాలకు సమాచారం పంపింది. అవసరమైన చర్యలు అమలు చేసేందుకు అన్ని జిల్లా మేజిస్ట్రేట్లు/జిల్లా కలెక్టర్లకు కూడా వర్తమానం పంపింది .
పిఎమ్ కేర్స్ ఫర్ చిల్డ్రన్ పథకం ప్రయోజనాలు పొందేందుకు అర్హత ఉన్న పిల్లలందరూ ఇప్పుడు 28 ఫిబ్రవరి 2022 వరకు తమ పేర్లు నమోదు చేసుకోవచ్చు. కోవిడ్ 19 మహమ్మారి కారణంగా i) తల్లిదండ్రులు లేదా ii) జీవించి ఉన్న తల్లిదండ్రులు లేదా iii) చట్టపరమైన సంరక్షకులు/దత్తత తీసుకున్న తల్లిదండ్రులు/ఒకే దత్తత తీసుకున్న తల్లిదండ్రులు కోల్పోయిన పిల్లలందరికీ ఈ పథకం వర్తిస్తుంది. ప్రపంచ ఆరోగ్య సంస్థ కోవిడ్ 19 మహమ్మారి ప్రారంభమైనదని ప్రకటించిన 11.03.2020 నుంచి 28.02.2022 వరకు పథకం అమలులో ఉంటుంది. ఈ పథకం కింద ప్రయోజనాలు పొందేందుకు తల్లిదండ్రులు మరణించిన తేదీ నాటికి పిల్లల వయస్సు 18 సంవత్సరాలు మించి ఉండకూడదు.
కోవిడ్ 19 మహమ్మారి కారణంగా తల్లిదండ్రులను కోల్పోయిన పిల్లలను ఆదుకోవాలన్న లక్ష్యంతో ప్రధాన మంత్రి శ్రీ నరేంద్ర మోదీ 2021 మే 21వ తేదీన సమగ్ర సాయాన్ని అందిస్తామని ప్రకటించారు. కోవిడ్ మహమ్మారి కారణంగా తల్లిదండ్రులను కోల్పోయిన పిల్లలకు సమగ్ర సంరక్షణ మరియు రక్షణ అందించడం, ఆరోగ్య బీమా ద్వారా వారి శ్రేయస్సును కొనసాగించడం, విద్య ద్వారా వారిని శక్తివంతం చేయడం మరియు స్వయం సమృద్ధి కోసం వారిని సన్నద్ధం చేయాలన్న లక్ష్యాలతో ఈ పథకానికి రూపకల్పన జరిగింది. 23 సంవత్సరాల వయస్సు వచ్చేవరకు తల్లిదండ్రులను కోల్పోయిన పిల్లలకు ఆర్థిక సహాయం అందించడం జరుగుతుంది. తల్లిదండ్రులను కోల్పోయిన పిల్లలకు ఒక సమగ్ర విధానంలో , విద్య, ఆరోగ్యం అవసరాలకు అవసరమైన ఆర్థిక సహాయం అందించడం జరుగుతుంది. 18 సంవత్సరాల వయస్సు నుంచి నెలవారీ స్టైఫండ్ అందించడంతో పాటు ఏక మొత్తంలో 23 సంవత్సరాల వయస్సు వచ్చేసరికి 10 లక్షల రూపాయలను అందిస్తారు.
ఈ పథకాన్ని ఆన్లైన్ పోర్టల్ https://pmcaresforchildren.in లో చూడవచ్చు. 28 ఫిబ్రవరి, 2022 వరకు పోర్టల్లో అర్హులైన పిల్లలను గుర్తించి, నమోదు చేయాలని అన్ని రాష్ట్రాలు/కేంద్రపాలిత ప్రాంతాల యంత్రాంగాలకు మహిళా మరియు శిశు అభివృద్ధి మంత్రిత్వ శాఖ ఆదేశాలు జారీ చేసింది. ఏ పౌరుడైనా ఈ పథకం కింద సహకారం పొందేందుకు అర్హత ఉన్న పిల్లల వివరాలను పరిపాలనా యంత్రాంగానికి పోర్టల్ ద్వారా తెలియజేయవచ్చు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
జులై నెలలో చంద్రయాన్ 3 ప్రయోగం వెల్లడించిన కేంద్ర మంత్రి డాక్టర్ జితేంద్ర సింగ్
ప్రతిష్టాత్మకమైన మూన్ మిషన్ చంద్రయాన్ 3 జులై నెలలో చేపడతామని కేంద్ర శాస్త్ర సాంకేతిక, ఎంవో, సిబ్బంది, ప్రజా ఫిర్యాదులు, పింఛన్లు, అణుశక్తి, అంతరిక్ష శాఖ సహాయ మంత్రి  డాక్టర్ జితేంద్ర సింగ్ వెల్లడించారు. జులై నెల రెండో అర్ధభాగంలో ప్రయోగం జరిగే అవకాశం ఉందని డాక్టర్ జితేంద్ర సింగ్ తెలిపారు. ఈరోజు ఇక్కడ జరిగిన భారీ బహిరంగ సభలో పాల్గొన్న డాక్టర్ జితేంద్ర సింగ్ .
మీడియా ప్రతినిధులు అడిగిన ప్రశ్నకు సమాధానం ఇస్తూ చంద్రయాన్ 3 ప్రయోగం వివరాలు అందించారు. పరిస్థితులు అనుకూలిస్తే భారత అంతరిక్ష పరిశోధనా సంస్థ , చంద్రుని దక్షిణ ధ్రువంపై అంతరిక్ష నౌకను దించడానికి క్లిష్టమైన సాంకేతికత పరిజ్ఞానం ఉపయోగించి ప్రతిష్టాత్మక చంద్రయాన్-3 మిషన్ను ప్రారంభిస్తుందని కేంద్ర మంత్రి చెప్పారు. చంద్రయాన్-3 ప్రయోగ నౌక పరీక్షలు ఈ సంవత్సరం ప్రారంభంలో నిర్వహించారని మంత్రి తెలిపారు. ప్రయోగ సమయంలో, తదుపరి ప్రయాణంలో ఎదుర్కొనే కఠినమైన వాతావరణాన్ని తట్టుకునే సామర్థ్యాన్ని ప్రయోగ నౌక కలిగి ఉందని పరీక్షలు వెల్లడించాయని మంత్రి తెలిపారు.
గతంలో భారతదేశం ప్రయోగించిన చంద్రయాన్ -1 చంద్రుని ఉపరితలంపై నీటి ఉనికిని మొదటిసారిగా గుర్తించి ప్రపంచ అంతరిక్ష రంగంలో భారత దేశానికి ఆధిపత్య స్థానాన్ని సంపాదించిపెట్టింది. ఈ సమాచారాన్ని అమెరికాకి చెందిన నాసా వంటి ప్రపంచంలోని ప్రధాన అంతరిక్ష సంస్థలు వినియోగించి ప్రయోగం ప్రాముఖ్యత గుర్తించాయని ఆయన అన్నారు.
చంద్రయాన్-2 తదుపరి దశలో భాగంగా చంద్రయాన్-3 ని చేపట్టడానికి ఇస్రో ఏర్పాట్లు చేస్తోంది.
"సైన్స్ ఆఫ్ ది మూన్" అనే ఇతివృత్తానికి అనుగుణంగా చంద్రయాన్లోని ల్యాండర్ , రోవర్లోని శాస్త్రీయ పరికరాలు చంద్రునిలో ఉండే వాతావరణం,థర్మో-ఫిజియో లక్షణాలతో సహా చంద్రుడి వివిధ అంశాలను అధ్యయనం చేసే సామర్థ్యం కలిగి ఉంటాయి. చంద్రయాన్-3 మిషన్లో ఏర్పాటు చేసే మరొక ప్రయోగాత్మక పరికరం భూమికి సంబంధించి వివిధ అంశాలను కూడా అధ్యయనం చేస్తుంది.
అంతకు ముందు భారీ బహిరంగ సభలో మాట్లాడిన డాక్టర్ జితేంద్ర సింగ్ గత 9 సంవత్సరాల కాలంలో ప్రధానమంత్రి నరేంద్ర మోదీ నేతృత్వంలోని కేంద్ర ప్రభుత్వం అమలు చేసిన వివిధ పథకాల వివరాలు తెలిపారు. ప్రజల సంక్షేమం లక్ష్యంగా ప్రభుత్వం సమాజంలో అన్ని వర్గాలకు చెందిన ప్రజల సంక్షేమం కోసం కార్యక్రమాలు అమలు జరిగాయన్నారు. గత ఒరభుత్వాలు అమలు చేసిన పథకాల ఫలితాలు కొన్ని వర్గాలు మాత్రమే పరిమితం అయ్యాయన్నారు. అయితే, తమ ప్రభుత్వం అమలు చేస్తున్న పథకాలు సామాజిక-ఆర్థిక పరివర్తనను సృష్టించడం తో పాటు సామాజిక సంస్కృతి, ప్రవర్తనను మార్చే విధంగా ఉన్నాయన్నారు.
రోజ్గార్ మేళా, స్టార్టప్ ఇండియా, ముద్రా యోజన వంటి ప్రధానమంత్రి నరేంద్ర మోదీ చేపట్టిన అనేక ప్రజా-కేంద్రీకృత కార్యక్రమాలు ప్రజా సంక్షేమం లక్ష్యంగా అమలు జరుగుతున్నాయని డాక్టర్ జితేంద్ర సింగ్ పేర్కొన్నారు. యువత తమ సామర్థ్యాన్ని గుర్తించి కష్టానికి తగిన ప్రతిఫలాన్ని పొందేందుకు అన్ని వర్గాలకు సమానమైన అవకాశాలు అందిస్తున్నామని మంత్రి తెలిపారు.
మహిళల కోసం ప్రభుత్వం ఉజ్వల మరియు స్వచ్ఛత  వంటి పథకాలు అమలు జరుగుతున్నాయని మంత్రి తెలిపారు. భారతీయ మహిళలకు సౌలభ్యం, భద్రత గౌరవం అందించడం కార్యక్రమాల ముఖ్య లక్ష్యమని డాక్టర్ జితేంద్ర సింగ్ పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
219.57 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.12 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 21,607
గత 24 గంటల్లో నమోదయిన కొత్త కేసులు 830
ప్రస్తుత రికవరీ రేటు 98.77%
వారపు పాజిటివిటీ రేటు 1.05%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 219.57 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.12 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10415382
|
|
రెండో డోసు
|
|
10120533
|
|
ముందు జాగ్రత్త డోసు
|
|
7070422
|
|
ఫ్రంట్లైన్ సిబ్బంది
|
|
మొదటి డోసు
|
|
18437137
|
|
రెండో డోసు
|
|
17720394
|
|
ముందు జాగ్రత్త డోసు
|
|
13746521
|
|
12-14 ఏళ్ల వారు
|
|
మొదటి డోసు
|
|
41237415
|
|
రెండో డోసు
|
|
32348838
|
|
15-18 ఏళ్ల వారు
|
|
మొదటి డోసు
|
|
62007143
|
|
రెండో డోసు
|
|
53322158
|
|
18-44 ఏళ్ల వారు
|
|
మొదటి డోసు
|
|
561409400
|
|
రెండో డోసు
|
|
516303804
|
|
ముందు జాగ్రత్త డోసు
|
|
100560740
|
|
45-59 ఏళ్ల వారు
|
|
మొదటి డోసు
|
|
204048075
|
|
రెండో డోసు
|
|
197072511
|
|
ముందు జాగ్రత్త డోసు
|
|
50710757
|
|
60 ఏళ్లు పైబడినవారు
|
|
మొదటి డోసు
|
|
127681011
|
|
రెండో డోసు
|
|
123217703
|
|
ముందు జాగ్రత్త డోసు
|
|
48332287
|
|
ముందు జాగ్రత్త డోసులు
|
|
22,04,20,727
|
|
మొత్తం డోసులు
|
|
2,19,57,62,231
దేశవ్యాప్త క్రియాశీల కేసుల సంఖ్య 21,607. మొత్తం పాజిటివ్ కేసుల్లో ఇది 0.05 శాతం.
భారతదేశ రికవరీ రేటు 98.77 శాతంగా ఉంది. గత 24 గంటల్లో 1,771 మంది రోగులు కోలుకున్నారు. దీంతో, కోలుకున్న రోగుల సంఖ్య  4,40,95,180 కి పెరిగింది.
గత 24 గంటల్లో 830 కొత్త కేసులు నమోదయ్యాయి.
గత 24 గంటల్లో మొత్తం 1,23,104 పరీక్షలు చేశారు. దేశవ్యాప్తంగా ఇప్పటివరకు 90.03 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.05 శాతంగా, రోజువారీ పాజిటివిటీ రేటు 0.67 శాతంగా నమోదయ్యాయి.
ప్రధాన మంత్రి కార్యాలయం
కామన్ వెల్థ్ గేమ్స్ 2022 లో వెండి పతకాన్ని గెలుచుకొన్నందుకు వెయిట్లిఫ్టర్ శ్రీ వికాస్ ఠాకుర్ కు అభినందనలు తెలిపిన ప్రధాన మంత్రి
బర్మింగ్ హమ్ లో జరుగుతున్న కామన్ వెల్థ్ గేమ్స్  2022 లో రజత పతకాన్ని గెలుచుకొన్నందుకు వెయిట్ లిఫ్టర్ శ్రీ వికాస్ ఠాకుర్ కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
ప్రధాన మంత్రి ఒక ట్వీట్ లో -
‘‘కామన్ వెల్థ్ గేమ్స్  లో మరింత కీర్తి లభించింది, ఈ సారి వెయిట్ లిఫ్టింగ్ లో రజత పతకాన్ని గెలుచుకొని శ్రీ వికాస్ ఠాకుర్ ఈ యశస్సు ను సంపాదించి పెట్టారు. ఆయన సాఫల్యాన్ని చూసి, ఎంతో ఆనందం కలుగుతున్నది. క్రీడలంటే ఆయన కు ఉన్నటువంటి సమర్పణ భావం ప్రశంసనీయం. రాబోయే ప్రయత్నాల లోనూ ఆయన రాణించాలని ఆకాంక్షిస్తున్నాను.’’ అని పేర్కొన్నారు.